
	     Comisia pentru politică economică,

                reformă şi privatizare

      
	                      Nr. 4c-1/299                                                                                                                                                                                                                                                                      

                      Nr. PL-x 434/2018
 


                                                                                                          Bucureşti, 23.10.2018
      BIROULUI  PERMANENT 

                                                                       AL

      CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea şi completarea Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale, transmis spre dezbatere în fond, cu adresa nr. PL-x 434 din 3 septembrie 2018, înregistrată sub nr. 4c-1/299 din 4 septembrie 2018, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
                                                           PREŞEDINTE

                                                        Gheorghe ȘIMON

                                                                                                                                                                   Bucureşti, 23.10.2018 
       RAPORT 

      asupra 

proiectului de Lege pentru modificarea şi completarea 
Ordonanţei Guvernului nr. 59/1994 privind reglementarea operaţiunilor de import-export 
care se derulează prin cliring, barter şi cooperare economică internaţională 
în baza acordurilor comerciale şi de plăţi guvernamentale

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată, spre dezbatere în fond, cu proiectul de Lege pentru modificarea şi completarea Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale, transmis cu adresa nr. PL-x 434 din 3 septembrie 2018,                    înregistrată sub nr. 4c-1/299 din 4 septembrie 2018.
Conform prevederilor art. 75 din Constituţia României, republicată, şi ale art. 92 alin. (9) pct. 1 din                    Regulamentul Camerei Deputaţilor, republicat, cu modificările și completările ulterioare, Camera Deputaţilor este                                  Cameră decizională.

Senatul, în calitate de primă Cameră sesizată,  a adoptat iniţiativa legislativă în şedinţa din 5 iulie 2018.
Consiliul Legislativ, prin avizul nr. 469 din 15 mai 2018, a avizat favorabil proiectul de lege, cu observaţii                      şi propuneri.
Comisia pentru administrație publică și amenajarea teritoriului a avizat favorabil inițiativa legislativă, conform avizului nr. 4c-7/360 din 18 septembrie 2018. 
Comisia pentru buget, finanţe şi bănci a avizat favorabil proiectul de lege, conform avizului nr. 4c-2/576 din                 9 octombrie 2018. 
Proiectul de lege supus dezbaterii are ca obiect de reglementare modificarea şi completarea                               Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale, republicată.

Actul normativ vizează eliminarea reprezentantului Ministerului Afacerilor Interne din componenţa                       Comisiei interdepartamentale pentru analiza şi avizarea ofertelor referitoare la nivelul şi gradul de recuperare şi de angajare, precum şi a modalităţilor de încasare a drepturilor şi de plată a obligaţiilor.

Totodată, proiectul de lege prevede ca, anual, Comisia interdepartamentală să realizeze o analiză cu privire la situaţia internă din toate statele care au calitatea de debitor față de România, precum și o evaluare a oportunitatății realizării demersurilor necesare în vederea recuperării drepturilor valutare din aceste ţări. 

În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă menționată mai sus, pe parcursul mai multor şedinţe, dezbaterile finalizându-se în şedinţa din 23 octombrie 2018. 

Din totalul de 19 membri ai Comisiei pentru politică economică, reformă şi privatizare au fost prezenţi la dezbateri 14 deputaţi.

Potrivit reglementărilor art. 55 alin. (3) din Regulamentul Camerei Deputaţilor, republicat, cu modificările și completările ulterioare, la lucrările Comisiei au participat, în calitate de invitaţi, din partea Ministerului pentru                    Mediul de Afaceri, Comerț și Antreprenoriat, domnul secretar de stat Sorin-Valeriu Naș, iar din partea                           Ministerului Finanțelor Publice, doamna șef birou Cătălina Nițu.
În urma examinării proiectului de lege şi a opiniilor exprimate, membrii Comisiei au hotărât,                                   cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale, cu un amendament admis,  care este redat în Anexa ce face parte integrantă din prezentul raport. 

În raport cu obiectul şi conţinutul său, iniţiativa legislativă face parte din categoria legilor ordinare. 
             PREŞEDINTE                                                                                                                           SECRETAR                                                                                                                            
          Gheorghe ȘIMON                                                                                                              George-Gabriel VIȘAN
              ŞEF SERVICIU
            Lidia-Graziella SEGĂRCEANU
ANEXĂ
AMENDAMENTE ADMISE:
	Nr.

crt.
	Text OG nr. 59/1994, 

republicată 
	Text Senat
	Text propus de Comisie

(autorul amendamentului)
	Motivarea amendamentelor propuse

	1. 
	----------------
	LEGE

pentru modificarea şi completarea Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale

	Nemodificat.
	

	2. 
	-------------------
	Articol unic.- Ordonanţa Guvernului               nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale, republicată în Monitorul Oficial al României, Partea I, nr. 998               din 29 octombrie 2004, se modifică şi se completează după cum urmează:

	Nemodificat.
	


Comisia interdepartamentală are în componenţa sa un preşedinte şi 7 membri, dintre care: 3 membri reprezintă Ministerul Finanţelor Publice, 3 membri Ministerul pentru Mediul de Afaceri, Comerţ şi Antreprenoriat, un membru Ministerul Afacerilor Externe. Membrii Comisiei interdepartamentale şi preşedintele sunt nominalizaţi prin ordin al conducătorilor instituţiilor respective, iar în funcţia de preşedinte se numeşte un secretar de stat din cadrul Ministerului Finanţelor Publice, instituţie stabilită de Guvern ca administrator al acordurilor comerciale şi de plăţi.”

	
	1. Nemodificat.
	

	4.
	------------------
	2. La articolul 4 se introduce un nou alineat, alin. (2), cu următorul cuprins:

„(2) Anual, Comisia interdepartamentală va face o analiză pe fiecare ţară a situaţiei interne din statul respectiv, precum şi a demersurilor oportune şi/sau necesare în vederea reglementării şi recuperării drepturilor valutare din acea ţară.”


	2. La articolul 4 se introduce un nou alineat, alineatul (2), cu următorul cuprins:
„Anual, Comisia interdepartamentală va face o analiză pe fiecare ţară a situaţiei interne din statul respectiv, precum şi o evaluare a oportunității realizării demersurilor necesare în vederea reglementării şi recuperării drepturilor valutare din acea ţară.”
             Autor: Comisia economică.

	Pentru respectarea normelor de tehnică legislativă.
Pentru claritatea textului.

	5.
	--------------------
	3. În tot cuprinsul ordonanţei, sintagma Ministerul Economiei şi Comerţului se înlocuieşte cu sintagma Ministerul pentru Mediul de Afaceri, Comerţ şi Antreprenoriat.

	3. Nemodificat.

